【迦语澜音】中国最美的春天都在这些诗里了二月春风已到，又到了春意盎然的时节。春天到底有多美，恐怕很难用语言形容。但从诗人的口中，你或许能得一二。
恻恻轻寒剪剪风,杏花飘雪小桃红。
夜深斜搭秋千索,楼阁朦胧细雨中。
《七绝·寒食夜》
韩偓
古木阴中系短篷，杖藜扶我过桥东。
沾衣欲湿杏花雨，吹面不寒杨柳风。
《绝句》
释志南
胜日寻芳泗水滨，无边光景一时新。
等闲识得东风面，万紫千红总是春。
《春日》
朱熹
世味年来薄似纱，谁令骑马客京华。
小楼一夜听春雨，深巷明朝卖杏花。
矮纸斜行闲作草，晴窗细乳戏分茶。
素衣莫起风尘叹，犹及清明可到家。
《临安春雨初霁》
陆游
天街小雨润如酥，草色遥看近却无。
最是一年春好处，绝胜烟柳满皇都.
《早春呈水部张十八员外》
韩愈
好雨知时节，当春乃发生。
随风潜入夜，润物细无声。
《春夜喜雨》
杜甫
竹外桃花三两枝，春江水暖鸭先知。
萎蒿满地芦芽短，正是河豚欲上时。
《惠崇春江晚景》
苏轼
南园春半踏青时，风和闻马嘶。
青梅如豆柳如眉，日长蝴蝶飞。
花露重，草烟低，人家帘幕垂。
秋千慵困解罗衣，画堂双燕归。
《阮郎归·南园春半踏青时》
欧阳修
春分雨脚落声微，柳岸斜风带客归。
时